LIKOVNA KULTURA – 5. RAZRED /30.3. – 10. 4. 2020./

NASTAVNA CJELINA: GRADIM SVIJET

TEMA: PROSTOR I NAMJENA / tlocrt 2/

MOTIV: TLOCRT /RASPORED PROSTORA/ „IDEALNE ŠKOLE“

PRIBOR: PAPIRI U BOJI – KOLAŽ (možete koristiti i papire iz novina ili časopisa), LJEPILO, ŠKARE, FLOMASTER (tamnije boje), RAVNALO I OLOVKA (ukoliko su potrebni za skicu)

METODA RADA: PO ZAMIŠLJANJU

Postupak:

Otvoriti stranicu „škola za zivot video lekcije“ <https://skolazazivot.hr/video-lekcije/> i **odabrati 5. Razred – 2. Lekcija** (po rasporedu Nastave na daljinu, likovna kultura je utorkom – lekcija je bila 24.3.).

Otvoriti LIKOVNU KULTURU : 9 – minutni video kroz koji vodi nastavnica likovne kulture.

Praktičan rad:

Zadatak je osmisliti **TLOCRT** **IDEALNIH /** ZAMIŠLJENIH ŠKOLSKIH PROSTORA. Naša je škola nadograđivana nekoliko puta i prostori škole (npr. boravak) su dobivali prenamjenu.

Osmisli prostore škole kako bi funkcija školskih prostora bila organiziranija, osmišljenija ili dostupnija (sjetite se hodanja od jednog do drugog dijela škole!).

1. Izreži pravokutnike ili kvadrate koji predstavljaju određene prostore (možda neki prostori mogu biti ovalni, okrugli, trokutasti?!) i napiši flomasterom njihovu namjenu. Pri tome poštuj veličinu prostora: nisu jednako veliki prostori kancelarija, razreda, kabina ili blagovaonice...
2. Osmilite raspored kako bi se što lakše kretali školom. Pokušajte komponirati više rješenja te odabrati onaj koji odgovara dinamici vašeg dana u školi.
3. Zamislite 1 dan u školi i kretanje svim prostorima u kojima boravite: ulaz, kabina, razredi, stepeništa, blagovaonica, hodnik, dvorana, svlačionica, knjižnica, wc, pa zatim kancelarija blagajne, zbornica isl...
4. Zalijepite kompoziciju pravokutnika/kvadrata (možda bi neki prostor mogao biti i okrugao ili ovalan!)
5. Fotografirajte i pošaljite u kanal likovne kulture u virtualnu učionicu Teamsa.
6. Radove spremite u fascikl kako bi ga mogli predati po završetku nastave na daljinu.

Sretno,

Nevenka Miklenić, prof.